# Årsmelding for Gul avdeling 2022

## Beskrivelse av avdelingen

* Gul avdeling hadde 9 brukere i aldersgruppen 24- 64 år pr.31.12.22.
* Antall årsverk 9,5; hvorav 50% med 3-årig utdannelse og 50% med 1-årig utdannelse. En av våre ansatte har tatt fagbrev på jobb i helsearbeiderfaget.
* Mer enn 50% av våre brukere på gul avdeling er rullestolbrukere. Vi har brukere med epilepsi, cerebral parese, hjerneskade, Cornelia de Langes syndrom, Retts syndrom og Downs syndrom.
* Overordnet målsetting for avdelingen er å gi et realistisk opplæringstilbud med utviklingsmuligheter etter individuelle målsetninger, samt vise respekt for den enkeltes evner og behov.
* Vi vektlegger fysisk aktivitet, kommunikasjon, sansestimulering og sosiale aktiviteter.

## Dette har vi arbeidet med i år

* Hovedfokuset dette året har vært etikk og implementering av nye digitale systemer. Vi har fått et nytt fag og journalsystem, samt nytt internt digitalt system. Vi har hatt to felles planleggingsdager som har blir brukt til disse temaene.
* I mai tok vi imot en ny bruker. Vi har brukt god tid på overføring og opplæring for å skape en trygg overgang til dagsenter.
* Personalgruppen har tatt nettbaserte kurs og deltatt på temakvelder. Noen fra personalgruppen har også deltatt på ABR-kurs flere ganger. Dette er en treningsform som blir benyttet daglig på gul avdeling.
* Vi har gjennomført alle mål og evalueringsmøter.
* Vi har hatt to planleggingsdager på avdeling. Personalgruppen deltok på kurset “Epilepsi, utviklingshemming og autisme” i regi av spesialsykehuset for epilepsi. Vi har også besøkt en lignende avdeling ved Ragna Ringdals Dagsenter og jobbet med etikk.

**Avdelingsleders vurdering**

Gul avdeling jobber bra sammen for å se hver enkelt bruker og gi et tilbud som til enhver tid blir tilpasset dagsform. Jeg opplever at både brukere og medarbeidere blir møtt med vennlighet og respekt.

Elisabeth Myrhol

 Avdelingsleder